《对菊忆杜句云每恨陶彭泽无钱对菊花因用钱字》
明代·卢龙云

菊花何太妍，摇落暮秋天。幽意真相惬，孤芳剧可怜。

对吟堪竟日，服食更延年。但喜东篱满，何须复问钱。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。